CELEX: 32021D1693
Language: mt
Date: 2021-09-21 00:00:00
Title: Deċiżjoni tal-Kunsill (PESK) 2021/1693 tal-21 ta’ Settembru 2021 li temenda d-Deċiżjoni (PESK) 2018/2010 b’appoġġ għall-ġlieda kontra l-proliferazzjoni u t-traffikar illeċiti ta’ armi ħfief, ta’ kalibru żgħir (SALW) u l-munizzjon u l-impatt tagħhom fl-Amerka Latina u l-Karibew fil-qafas tal-Istrateġija tal-UE kontra Armi tan-Nar, Armi Ħfief u ta’ Kalibru Żgħir Illeċiti u l-Munizzjoni tagħhom “Aktar Sigurtà fuq l-Armi Biex Nipproteġu liċ-Ċittadini”

22.9.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 334/12
               
            
         DEĊIŻJONI TAL-KUNSILL (PESK) 2021/1693
         tal-21 ta’ Settembru 2021
         li temenda d-Deċiżjoni (PESK) 2018/2010 b’appoġġ għall-ġlieda kontra l-proliferazzjoni u t-traffikar illeċiti ta’ armi ħfief, ta’ kalibru żgħir (SALW) u l-munizzjon u l-impatt tagħhom fl-Amerka Latina u l-Karibew fil-qafas tal-Istrateġija tal-UE kontra Armi tan-Nar, Armi Ħfief u ta’ Kalibru Żgħir Illeċiti u l-Munizzjoni tagħhom “Aktar Sigurtà fuq l-Armi Biex Nipproteġu liċ-Ċittadini”
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28(1) u 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-17 ta’ Diċembru 2018, il-Kunsill adotta Deċiżjoni (PESK) 2018/2010 (1).
                  
               
                     (2)
                  
                  
                     Id-Deċiżjoni (PESK) 2018/2010 tipprevedi perijodu ta’ implimentazzjoni ta’ 36 xahar għall-attivitajiet imsemmija fl-Artikolu 1 ta’ dik id-Deċiżjoni mid-data tal-konklużjoni tal-ftehim ta’ finanzjament imsemmi fl-Artikolu 3(3) ta’ dik id-Deċiżjoni.
                  
               
                     (3)
                  
                  
                     L-Organizzazzjoni tal-Istati Amerikani (OAS) talbet biex il-perijodu ta’ implimentazzjoni tad-Deċiżjoni (PESK) 2018/2010 jiġi estiż b’ħames xhur, sal-31 ta’ Mejju 2022, sabiex jitqies id-dewmien fl-implimentazzjoni tal-attivitajiet tal-proġetti taħt id-Deċiżjoni (PESK) 2018/2010 minħabba l-impatt tal-pandemija tal-COVID-19.
                  
               
                     (4)
                  
                  
                     Il-kontinwazzjoni tal-attivitajiet imsemmija fl-Artikolu 1 tad-Deċiżjoni (PESK) 2018/2010 sal-31 ta’ Mejju 2022 tista’ titwettaq mingħajr ebda konsegwenza fir-rigward tar-riżorsi finanzjarji.
                  
               
                     (5)
                  
                  
                     Jenħtieġ għalhekk li d-Deċiżjoni (PESK) 2018/2010 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Artikolu 5, il-paragrafu 2 tad-Deċiżjoni (UE) 2018/2010 huwa sostitwit b’dan li ġej:
            
               
                  “2.   Din id-Deċiżjoni għandha tiskadi fil-31 ta’ Mejju 2022.”.
               
            
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, il-21 ta’ Settembru 2021.
            
               
                  Għall-Kunsill
               
               
                  Il-President
               
               G. DOVŽAN
            
         
         
            (1)  Id-Deċiżjoni tal-Kunsill (PESK) 2018/2010 tas-17 ta’ Diċembru 2018 b’appoġġ għall-ġlieda kontra l-proliferazzjoni u t-traffikar illeċiti ta’ armi ħfief, ta’ kalibru żgħir (SALW) u l-munizzjon u l-impatt tagħhom fl-Amerka Latina u l-Karibew fil-qafas tal-Istrateġija tal-UE kontra Armi tan-Nar, Armi Ħfief u ta’ Kalibru Żgħir Illeċiti u l-Munizzjoni tagħhom “Aktar Sigurtà fuq l-Armi Biex Nipproteġu liċ-Ċittadini” (ĠU L 322, 18.12.2018, p. 27).